Шаць

Шаць, Шача, Шачка — рака на тэрыторыі Уздзенскага і Пухавіцкага раёнаў Мінскай вобласці Беларусі, правы прыток ракі Пціч (басейн Прыпяці).

 Назва 
Назва балцкага паходжання.

Гідранімічныя аналагі — літоўскія рачныя назвы Šata (Šatė), Šačia, Šat-upis, таксама Šėta, ŠatrijaA. Vanagas. Lietuvių hidronimų etimologinis žodynas. Vilnius, 1981. С. 326—327.. Адпаведнікі на ўсходзе старабалцкай тэрыторыі — балцкія рачныя назвы Шат, Шача (адпаведна, у Тульскай і Разанскай абласцях цяперашняй Расіі, у басейне Волгі). Таго ж паходжання, імаверна, і тапонім Шацк на Валыні (каля возера з яцвяжскай назвай Свіцязь), утвораны так жа сама, як і Шацк на Шаці.

Корань Šat- у літоўскім šatra(s) «дубец, галінка, доўгая тонкая жэрдзь», šatrus «шпаркі, увішны, гарэзлівы», *šatas «свавольнік, гарэза» (> šatija «банда»), šėtoti «бушаваць, ятрыцца».

У назве Шаць семантыка звілістасці, «гнуткасці» рэчышча, як і ў літоўскай рачной назве Žagaris (ад žagaras «дубец»)A. Vanagas. Lietuvių hidronimų etimologinis žodynas. Vilnius, 1981. С. 396., у нярэдкіх рачных назвах тыпу Жэрдзь.

 Гідраграфія 
Даўжыня ракі 35 км, з іх 19 км на тэрыторыі Пухавіцкага раёнаОбщая характеристика речной сети Минской области (в разрезе районов) // Справочник «Водные объекты Республики Беларусь» . Плошча вадазбору 293 км². Сярэдні расход вады ў вусці складае 1,82 м³/с. Берагі нізкія і стромкія.

Выток каля вёскі Целякова (у напрамку на ўсход ад вёскі Карпілаўка). Упадае ў Шаць за 2 км на ўсход ад вёскі Лучкі (Пухавіцкі раён).

Рэчышча Шаці моцна звілістае, каналізаванае ў верхнім і ніжнім цячэнні. Шырыня рэчышча складае 1—3,5 м.

Асноўны прыток — Кавалёўка (злева). Каля аграгарадка Шацк на рацэ плаціна і вадасховішча.

 Літаратура 




 Спасылкі 
 Общая характеристика речной сети Минской области (в разрезе районов) // Справочник «Водные объекты Республики Беларусь» 
 Основные характеристики речных бассейнов (с площадью водосбора более 200 кв. км) Минской области // Справочник «Водные объекты Республики Беларусь» 
 Шаць на Яндэкс. Картах

Катэгорыя:Рэкі Пухавіцкага раёна
Катэгорыя:Рэкі Уздзенскага раёна
Катэгорыя:Прытокі Пцічы